අවුරුදු 2ක් වරෙන්තු තියාගෙන අත්අඩංගුවට ගන්න බැරි වුණානම් අපිට දෝෂාරෝපණය කිරීම සුදුසු නැහැ ස්වාමීනි "අනතුරුව ජනාධිපති කොමිසම හමුවේ සාක්ෂි ලබාදීමට කැඳවා තිබුණේ නියෝජ්‍ය සොලිසිටර් ජෙනරාල් දිලීප පීරිස් මහතායි.2017 මාර්තු 10 වෙනි දින අලියාර් මංසන්ධියේ දෙපිරිසක් අතර ඇතිව තිබූ ගැටුමේදී ඊට සම්බන්ධ වූ සහරාන් හෂීම්ගේ පාර්ශවයෙන් පීඩාවට පත් අනෙක් පාර්ශවයට සිදුවූ අසාධාරණය සම්බන්ධයෙන් මවුලවිවරයෙකු නීතිපති දෙපාර්තමේන්තුවට ලිපියක් ගෙනැවිත් භාරදුන් බව දිලීප පීරිස් මහතා සඳහන් කළා.ඒ වනවිටත් වරෙන්තු ලැබ සහරාන් ඇතුළු පිරිසක් අතුරුදන්ව සිටි බව තමන් දැනගත් පසු නීතිය කරවන නිලධාරින් කුමක් කරන්නේදැයි සොයා බැලීම සඳහා කාත්තන්කුඩි පොලිස් ස්ථානාධිපතිවරයාව 2019 නොවැම්බර් 9 වෙනි දින සාකච්ඡාවක් සඳහා කැඳවූ බව ඔහු වැඩිදුරටත් සඳහන් කළා.එම ප්‍රශ්න කිරීමේදී ස්ථානාධිපතිවරයා යම් දේශපාලන බලපෑමකට යටත්ව ඇති බව තමන්ට හැඟී ගිය බවත් එම ගැටුම ආගමික ගැටුමක් නිසා ඊට මැදිහත්වීමට ස්ථානාධිපතිවරයා පැකිලීමකින් සිට තිබූ බවයි සාක්ෂි ලබාදෙමින් දිලීප පීරිස් මහතා පැවසුවේ.මේ අතර හිටපු ආරක්ෂක මාණ්ඩලික ප්‍රධානි අද්මිරාල් රවින්ද්‍ර විජේගුණරත්න මහතාද පාස්කු ප්‍රහාරය සම්බන්ධයෙන් විමර්ශනය කෙරෙන ජනාධිපති කොමිසම හමුවේ ඊයේ සාක්ෂි ලබාදුන්නා.විශ්‍රාමික නාවික හමුදාපති අද්මිරාල් රවීන්ද්‍ර විජේගුණරත්න - හිටපු ආරක්ෂක මාණ්ඩලික ප්‍රධානී -" සහරාන් සම්බන්ධයෙන් සොයා බැලීමට පත්කරපු බුද්ධි අංශ නිලධාරියා පසුකාලිනව අවුරුදු 05 ක් රිමාන්ඩ් ගත කර තිබුණා.